Carlos sal moet sweet om Novak te onttroonCarlos Alcaraz. Foto: Twitter. Met Novak Djokovic se inentingstatus wat weer eens ŉ stokkie voor sy deelname aan ŉ tennistoernooi in die VSA gesteek het, sal Carlos Alcaraz sy bes doen om weer die voorste speler ter wêreld te word. Hy sal egter moet uithaal en wys, want selfs in die Serwiër se afwesigheid sal die jong Spanjaard met die Indian Wells-louere móét wegstap om ŉ suksesvolle terugkeer na die topplek op die amptelike ATP-punteleer te maak. Die 19-jarige Alcaraz het verlede jaar die jongste wêreldno. 1-speler nóg geword toe hy die Amerikaanse Ope in New York gewen het, maar ŉ besering het hom vir ŉ ruk langs die baan gehou. Hy het onlangs sy terugkeer tot mededingende tennis met ŉ spogvertoning gevier toe hy Cameron Norrie in die eindstryd van die Argentynse Ope geklop het. “Hierdie is ongetwyfeld die tipe tennis wat ek in eindstryde sal moet opdis,” het ŉ tevrede Alcaraz ná die kragmeting gesê. Djokovic het intussen ook amok op die tennisverhoog gemaak en benewens sy Australiese Ope-titel in Melbourne het hy onlangs Steffi Graf se rekord vir die meeste weke as die top- internasionale speler verbeter. Die 35-jarige speler het homself egter aan die Indian Wells-toernooi in Kalifornië onttrek, wat daarop dui dat sy visumaansoek om die VSA te besoek onsuksesvol was. Die organiseerders van die Amerikaanse Ope het skaars ŉ week gelede op Twitter nog die hoop uitgespreek dat Djokovic se petisie suksesvol sal wees om in die VSA af te slaan. “Novak Djokovic is een van die grootste kampioenspelers in ons sport se geskiedenis. Ons hoop dat tennisliefhebbers hom weer by die Indians Wells en Miami sal sien speel.” Novak Djokovic is one the greatest champions our sport has ever seen. The USTA and US Open are hopeful that Novak is successful in his petition to enter the country, and that the fans will be able to see him back in action at Indian Wells and Miami. — US Open Tennis (@usopen) March 3, 2023